ที่ มท 0816.3/ว กรมส่งเสริมการปกครองท้องถิ่น

 ถนนนครราชสีมา กทม. 10300

 เมษายน 256๔

เรื่อง การอบรมครูหลักสูตรการจัดการเรียนรู้วิทยาการคำนวณสำหรับวิทยากรแกนนำ (Coding Core Trainer : CCT)

เรียน ผู้ว่าราชการจังหวัด ทุกจังหวัด

อ้างถึง ๑. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๓/ว ๑๒๕๔
 ลงวันที่ ๒๓ เมษายน ๒๕๖๓
 ๒. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๓/ว ๒๔๔๓
 ลงวันที่ ๑๔ สิงหาคม ๒๕๖๓
 ๓. หนังสือกรมส่งเสริมการปกครองท้องถิ่น ที่ มท ๐๘๑๖.๓/ว ๐๔ ลงวันที่ ๔ มกราคม ๒๕๖๔

สิ่งที่ส่งมาด้วย ๑. โครงการขับเคลื่อนการจัดการเรียนรู้โค้ดดิ้งในโรงเรียน จำนวน ๑ ชุด

 ๒. ตารางอบรมเชิงปฏิบัติการ จำนวน ๑ ฉบับ

 ๓. รายชื่อครูเข้าร่วมอบรมหลักสูตรการจัดการเรียนรู้วิทยาการคำนวณ
 สำหรับวิทยากรแกนนำ (Coding Core Trainer : CCT) จำนวน ๒ ชุด

 ตามที่กรมส่งเสริมการปกครองท้องถิ่น ได้ร่วมลงนามในบันทึกข้อตกลงความร่วมมือการขับเคลื่อนการจัดการเรียนรู้โค้ดดิ้งในโรงเรียน ร่วมกับ สถาบันส่งเสริมการสอนวิทยาศาสตร์และเทคโนโลยี สำนักงานคณะกรรมการการศึกษาขั้นพื้นฐาน สำนักงานคณะกรรมการส่งเสริมการศึกษาเอกชน และกรุงเทพมหานคร เมื่อวันที่ ๑๖ ธันวาคม ๒๕๖๓ ณ กระทรวงศึกษาธิการ เพื่อพัฒนาและส่งเสริมการเรียนรู้โค้ดดิ้งในโรงเรียน และได้ร่วมกันจัดอบรมครูหลักสูตรการจัดการเรียนรู้วิทยาการคำนวณสำหรับครู (C๔T) และหลักสูตรการอบรมการจัดการเรียนรู้วิทยาการคำนวณสำหรับครูขั้นสูง (C๔T Plus) ความละเอียดแจ้งแล้ว นั้น

 สถาบันส่งเสริมการสอนวิทยาศาสตร์และเทคโนโลยีแจ้งว่า เพื่อดำเนินการพัฒนาขีดความสามารถในการจัดการเรียนรู้โค้ดดิ้งในสถานศึกษา รวมทั้งนิเทศ ติดตามความก้าวหน้า การจัดการเรียนรู้โค้ดดิ้งในสถานศึกษาระดับการศึกษาขั้นพื้นฐาน และนำข้อมูลมาปรับปรุงขับเคลื่อนการจัดการเรียนรู้โค้ดดิ้งให้มีประสิทธิภาพยิ่งขึ้น จำเป็นต้องมีการสร้างและพัฒนาวิทยากรแกนนำเพื่อเป็นต้นแบบ และช่วยขยายผลวิธีการจัดการเรียนรู้วิทยาการคำนวณที่มีประสิทธิภาพและเกิดเครือข่ายการทำงานร่วมกันระหว่างหน่วยงาน จึงได้ร่วมกับสำนักงานคณะกรรมการการศึกษาขั้นพื้นฐาน ดำเนินการจัดอบรมครูหลักสูตรการจัดการเรียนรู้วิทยาการคำนวณสำหรับวิทยากรแกนนำ (Coding Core Trainer : CCT) ทางออนไลน์ผ่านแอปพลิเคชัน Zoom ระดับประถมศึกษาและระดับมัธยมศึกษา ระหว่างวันที่ ๑๐ - ๑๖ พฤษภาคม ๒๕๖๔ ในการนี้ กรมส่งเสริมการปกครองท้องถิ่นได้พิจารณาคัดเลือกครู
สังกัดองค์กรปกครองส่วนท้องถิ่นที่มีคุณสมบัติตามเกณฑ์ที่กำหนดเข้ารับการอบรมหลักสูตรการจัดการเรียนรู้วิทยาการคำนวณสำหรับวิทยากรแกนนำ (Coding Core Trainer : CCT) จำนวนทั้งสิ้น ๑๕๔ คน แบ่งเป็นครู

/ระดับ ...

-๒-

ระดับประถมศึกษาจำนวน ๘๕ คน และครูระดับมัธยมศึกษา จำนวน ๖๙ คน ขอความร่วมมือจังหวัดแจ้งองค์กรปกครองส่วนท้องถิ่นที่มีรายชื่อครูในสังกัดได้รับการคัดเลือกเข้าร่วมการอบรมทราบและเข้าร่วม
การอบรมทางแอปพลิเคชัน Zoom ตามวันและเวลาดังกล่าว โดยให้สแกน QR Code ท้ายหนังสือนี้ เพื่อกรอกข้อมูลรายละเอียดของผู้เข้าร่วมอบรม ภายในวันที่ ๕ พฤษภาคม ๒๕๖๔ รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙000 ต่อ 5312

โทรสาร 0-2240-9021-3 ต่อ 218

รอง.อสถ...................................

ผอ.กศ.......................................

ผอ.กง.สศ..................................

หน.ฝ.คศ.........…………..............

จนท..........................................

ผู้ประสานงาน : นางสาวสิรินภา สารภาพ โทร. ๐๙๙-๐๕๐-๘๓๓๗

 

 QR Code กรอกข้อมูล